Հաջորդ տպավորիչ ժամանցը (օր 4) կազմակերպիչները պլանավորել էին «Fantazia Cruize» նավի վրա, որտեղ անգամ լողալ չիմանալով՝ բոլորը ռիսկի դիմեցին եւ սուզվեցին Կարմիր ծովի բազմագույն եւ բազմատեսակ ձկների աշխարհ: Մեր զբոսավար Ահմեդը զգուշացրել եւ նախապես պատմել էր, որ պետք չէ ջրի տակ դիպչել կորալներին եւ հենց կորալներում բնակվող թեւավոր ձկներին, քանի որ դրանք բավականին վտանգավոր են: Այն հարցին, թե արդյոք շնաձկներ կան, նա հումորով պատասխանեց. «Այստեղ շնաձկներ չկան, բայց ես հատուկ ձեզ համար զանգել եմ, հիմա կբերեն»: